Kouluhallituksen kiertokirje inkeriläisistä
Kiertokirje.

Oppik.os. N:o 1251.

Kansanop.os. N:o 872.

KOULUHALLITUS

Helsingissä,

kesäkuun 8 päivänä 1943.

Valtion oppikoulujen rehtoreille,

muiden oppikoulujen, seminaarien, aisti-

vialliskoulujen ja kansanopistojen joh-

tajille sekä kansakoulujen tarkastajille.

Tämän mukana Kouluhallitus lähettää tiedoksenne ja parhaaksi katsomallanne tavalla niiden alaistenne opettajien tietoon saatettavaksi, joilla on tilaisuus päästä kosketuksiin Inkeristä siirretyn väestön kanssa. Opetusministeriön kirjeen, joka koskee opettajien osuutta sanotun väestön olojen ja erityisesti henkisen huollon järjestelyssä.

Kouluhallituksen puolesta:

Ylijohtajan sijainen A. Salmela.

V.t.kouluneuvos C. v. Bonsdorff.

Jäljennös.

VALTIONEUVOSTO

Opetusministeriö

Helsingissä,

2 päivänä kesäkuuta 1943.

N:o 1424.

Kouluhallitukselle.

Valtioneuvoston päätöksen mukaan on maahamme saapunut useita tuhansia Inkerin suomalaisia, joille saksalaiset ovat antaneet heidän pyytämänsä matkustusluvan. Heidät tullaan väestönsiirtoasiain keskustoimiston ilmoituksen mukaan sijoittamaan eri puolille maata pääasiallisesti maataloustöihin.

Inkeriläiset ovat halki vuosisatojen pysyneet mieleltään ja kieleltään suomalaisina. Syvä uskonnollisuus ja korkea siveellinen taso on aina ollut tunnusomaista tälle kansalle. Ei edes bolshevikkiaikana ole voitu inkeriläisistä hävittää näitä ominaisuuksia. On sen vuoksi tärkeää, että noiden kovia kokeneiden kansalaistemme nyt suurin toivein saapuessa esi-isäinsä synnyinmaahan täällä kaikin tavoin pyritään huolehtimaan heidän henkisistä tarpeistaan. Tässä on maamme opettajistolla suuri tehtävä. Heiltä odottaa Inkerin kansa tukea täällä, kuten se on opettajiltaan tottunut saamaan apua entisellä kotiseudullaankin Venäjällä.

Opetusministeriö kehoittaa siis opettajistoa paikkakunnallaan tekemään parhaansa inkeriläisten henkisen huollon hyväksi sekä muutenkin seuraamaan heidän elämäänsä, ettei katkeruus, vaan rakkaus Suomeen ja sen kansaan pääsisi juurtumaan heidän sydämiinsä.

Tämän opetusministeriö kehoittaa Kouluhallitusta saattamaan maan opettajiston tietoon ja huomioon otettavaksi.

M i n i s t e r i   Kalle Kauppi.

Esittelijäneuvos Arvo Salminen.

Jäljennöksen oikeaksi todistaa: Helsingissä, Kouluhallituksen kirjaajankonttorissa, kesäkuun 8 päivänä 1943.

Kirjaaja Lempi Savonen.

</div>

Lähde
Kansallisarkistossa oleva kouluhallituksen kansanopetusosaston II arkiston sidos Dc:4 kiertokirjeet 1943–1944.

Kouluhallituksen kiertokirjeet